NaiveNeuron/SloPal huggingface dataset:
Richter, Ján, minister práce, sociálnych vecí a rodiny SR (2014-12-11):
Pán poslanec, akákoľvek novela takéhoto charakteru zákona by mala predchádzať veľmi vážnej konzultácii a komunikácii príslušných organizácií, ktoré reprezentujú jednotlivé typy zdravotne postihnutých. Je zriadený výbor, ktorý pôsobí pri ministerstve práce, sociálnych vecí a rodiny pre osoby s ťažkým zdravotným postihnutím, ktorá, to je štruktúra, myslím, že vy viete, v rámci Rady vlády pre ľudské práva, kde sa pravidelne preberá legislatíva a proste akékoľvek kroky, ktoré by súviseli so zmenou legislatívy osôb tohto charakteru. To znamená, odporúčal by som ísť touto cestou. Zároveň dávam do povedomia, že v súčasnosti mám v medzirezortnom pripomienkovom konaní dva návrhy zákona. Jeden návrh zákona je o takzvanom detskom ombudsmanovi alebo komisárovi a druhý návrh zákona je o ombudsmanovi ťažko zdravotne postihnutým, tiež sa má volať komisár. Idem zriaďovať nie pri našom ministerstve, ale mimo ministerstva takéto inštitúcie, tým chceme odťažiť aj tú agendu, ktorú má verejný ochranca práv v tom všeobecnom slova zmysle, možnože aj to je priestor, kde by sa dali isté veci následne konzultovať, pretože ja zatiaľ neevidujem takéto požiadavky prostredníctvom organizácií, ktoré reprezentujú jednotlivé typy zdravotného postihnutia, že by po takejto novele volali. Každopádne si myslím, že sú to možnosti a priestor, ktoré by bolo v tomto prípade potrebné využiť, pretože by to nemal byť len subjektívny pohľad ministra a jeho úradníkov, ale v prvom rade ľudí, ktorých sa to bezprostredne dotýka. Ďakujem.
Pčolinský, Peter, podpredseda NR SR (2023-05-10):
Vážené pani poslankyne, vážení dvaja poslanci, otváram šiesty rokovací deň 90. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Vladimíra Marcinková a Matúš Šutaj Eštok. Podľa odsúhlasenej zmeny programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 60/2018 Z. z. o technickej normalizácii v znení neskorších predpisov. Vládny návrh zákona je uverejnený ako tlač 1551, návrh na jeho pridelenie na prerokovanie výborom je v rozhodnutí č. 1622. Prosím dočasne povereného podpredsedu vlády Slovenskej republiky Štefana Holého, aby vládny návrh zákona uviedol. Pán podpredseda Holý do troch, dvoch-troch minút je tu, čiže o chvíľočku začneme, pripraví sa spravodajca Peter Liba. Pripravený. Chcem vám oznámiť, že po tomto bode bude nasledovať prvé čítanie o vládnom návrhu zákona o štátnych hmotných rezervách, opäť pán Holý. Potom pán Holý má vládny návrh zákona o registri právnických osôb, podnikateľov a orgánov verejnej moci. Po ňom je vládny návrh zákona o štátnej službe, potom vládny návrh zákona o katastri nehnuteľností, po ňom o transformácii Technického skúšobného ústavu Piešťany, po ňom o ochrane oznamovateľov protispoločenskej činnosti, až po ňom bude návrh poslancov Suska, Nemkyho a Eštóka. Čiže pán Holý má také príjemné dopoludnie a nakoľko prišiel, prosím ho, aby sa ujal slova pri tlači 1551, to je návrh vládneho zákona o technickej normalizácii. Pán spravodajca, kľudne môžte zaujať miesto. Pán spravodajca, vy budete aj pri treťom zákone alebo príde pani poslankyňa Pleštinská? Príde, dobre. Lebo to bude tak za päť minút. Pán podpredseda, môžte sa ujať slova o technickej normalizácii. (Rokovanie o vládnom návrhu zákona, ktorým sa mení a dopĺňa zákon č. 60/2018 Z. z. o technickej normalizácii v znení neskorších predpisov , tlač 1551.)
Číž, Miroslav, podpredseda NR SR (2015-02-03):
Pán poslanec Kadúc.
Kondrót, Maroš, poslanec NR SR (2015-09-23):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti; ďalej aby za gestorský výbor určil hlasovaním výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 9. novembra 2015 a v gestorskom výbore do 10. novembra 2015.
Mičovský, Ján, poslanec NR SR (2022-12-06):
Ďakujem za slovo. Pán poslanec Taraba, zhodneme sa na tom, že dôležitá je nie krása, aj keď určite politici by mali teda vedieť aj rozprávať tak, aby to bolo aj zaujímavé, aj pekné, ale oveľa dôležitejšia je pravda. A práve v mojom vystúpení mi nešlo o nič iné, len o pravdu. Ak sme uviedli do omylu nemecké orgány, Poľsko a možno aj niekoho ďalšieho, tak vari bez ohľadu na to, koľko občanov to zaujíma na Slovensku, je v našom záujme, aby sme tú pravdu poznali nie kvôli tomu, že by sme chceli trestať, lebo na to ozaj tu nie sme, ale hlavne kvôli tomu, aby sme sa poučili, aby sme si zase obnovili tú starú pravdu, že na každého raz dôjde a je veľmi dobré, keď potom sa nemusíme hanbiť. A verím, že o tento prístup ide aj v tomto prípade uneseného Vietnamca. Ďakujem pekne.
Dostál, Ondrej, poslanec NR SR (2019-05-15):
Člen nacionalistickej Slovenskej národnej strany ma nebude poučovať. A teda budem pokračovať v zákone o štátnych symboloch, lebo to súvisí. Lebo v zákone o štátnych symboloch okrem toho, že by sme mali mať empatiu voči menšinám, ktorá vám v SNS očividne chýba a ku ktorej ste sa schopní uchýliť iba v situácii, keď sa vám koaličný partner vyhráža odchodom z vládnej koalície, lebo zachovanie moci je to najdôležitejšie pre vás napriek tým rečiam, ktoré vediete, tak aj v zákone o štátnych symboloch, rovnako ako v našom návrhu zákona o volebnej kampani išlo o slobodu šírenia informácií. Išlo o to, že štát môže regulovať slobodné šírenie informácií, ale môže to urobiť iba v prípadoch, ktoré predpokladá ústava. Ústava stanovuje dôvody a stanovuje aj podmienky, kedy je možné obmedziť slobodné šírenie informácií. Zákaz hrania hymny iného štátu na území Slovenskej republiky, rovnako ako niektoré ustanovenia zákona o volebnej kampani, ktoré napríklad obmedzujú volebnú kampaň v čase volebného moratória alebo obmedzujú zverejňovanie prieskumov verejnej mienky, resp. ich výsledkov v čase 15 dní pred termínom volieb, idú podľa nášho názoru nad rámec tých dôvodov, ktoré stanovuje ústava... (Prerušenie vystúpenia predsedajúcim.)
Kotleba, Marek, poslanec NR SR (2021-05-03):
Ďakujem pekne za slovo. Martin, ďakujem ti za tvoj prejav. Som rád, že konečne si sa venoval aj ako jeden z rečníkov programovému vyhláseniu vlády, pretože zatiaľ boli väčšinou rečníci iba štatisti bývalej vlády a naozaj v tejto dobe, v tejto kríze, kde ľudia prišli o zamestnanie, prišli o prevádzky, prišli proste o bývanie, zvyšovať DPH je naozaj nešťastný krok, ak to naozaj k tomu dôjde. A druhá vec je, čo sa týka tých, tej dane z tej nehnuteľnosti. Veď ľudia majú existenčné problémy. Mnohí splácajú hypotéky na byty, ktoré boli postavené v 1980 aj staršie, a mnohým mladým ľuďom v tejto dobe už tie hypotéky na ten byt ani nevyjdú, pretože rast cien hypoték je obrovský a tie platy sú stále rovnaké. Čiže zavádzať ešte v tejto dobe zvýšenú daň z nehnuteľnosti je naozaj nešťastný krok a jediným riešením na vyriešenie takejto bytovej výstavby je štátna bytová výstavba. Ďakujem.
Blaha, Ľuboš, poslanec NR SR (2014-11-10):
Mne je vás strašne ľúto. Vy ste taký strašne smiešnučký, že mi je vás strašne ľúto.
Hort, Milan, podpredseda NR SR (2011-09-07):
Ďakujem pekne. Otváram všeobecnú rozpravu. Skôr ako vám dám slovo, pán spravodajca, chcem len informovať, že do rozpravy je písomne prihlásený za poslanecký klub SMER – sociálna demokracia pán poslanec Dušan Čaplovič a ďalej sa prihlásil písomne pán poslanec Ján Mikolaj. Teraz dostáva slovo spravodajca v súlade s rokovacím poriadkom. Po jeho vystúpení a prípadných faktických poznámkach bude nasledovať vystúpenie pána Čaploviča a Mikolaja a potom bude priestor na prihlásenie sa do rozpravy ústne. Nech sa páči, pán spravodajca.
Kerekréti, Ján, poslanec NR SR (2021-09-21):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Paška, predseda NR SR: (2010-03-03):
(Hlasovanie.) 137 prítomných, 82 za, 53 sa zdržalo, 2 nehlasovali. Konštatujem, že sme schválili vládny návrh novely zákona o jadrovom fonde. Poprosím teraz pána poslanca Janiša, aby uviedol v druhom čítaní hlasovanie o vládnom návrhu zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov . Je to tlač 1449.
Danko, Andrej, predseda NR SR (2016-09-12):
Ospravedlňujem sa, pán poslanec, ak môžem vás poprosiť, máte ešte to dlhšie, alebo by som mohol prerušiť a vyhlásim prestávku? Mohli by ste potom pokračovať.
Federič, Igor, poslanec NR SR (2018-10-24):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní. Dajte, prosím, hlasovať.
Hrnčiar, Andrej, podpredseda NR SR (2016-09-08):
Doplňujúca otázka, pani poslankyňa, nech sa páči.
Fecko, Martin, poslanec NR SR (2015-09-24):
Ďakujem pekne. No vyzerá, že asi nám tu vadí, že máme garanciu súkromného vlastníctva aj k pozemkom, lebo čím ďalej, tým viac sa mi to začína podobať znovu na socializmus a že ten vlastník bude stále niekde na konci. Števo, ako si povedal, že u nás môžu si zahraniční už aj teraz kupovať celé družstvá, no oni si ich skupujú, pri tých družstvách vlastne to užívacie právo, ktoré tam vlastne má ten pôvodný nejaký privatizér, a potom berú aj to celé, poľnohospodárske družstvá, samozrejme, diktujú podmienky, ale vlastníctvo viac-menej ešte ostáva tam zachované tým našim ľuďom. Samozrejme, tiež sa ho snažia nejakým spôsobom odkúpiť a prísť za lacné peniaze zahraniční k majetku. Myslím si, že aj v poľnohospodárstve by sme mali mať udržateľný rozvoj a nielen stále brať, brať a zaberať tú pôdu, ale mali by sme zracionálniť a zrevidovať, aké máme lokality v kultúre ostatná plocha alebo zastavané pozemky, ktoré nie sú využívané a mohli by prakticky slúžiť aj na tieto veľké investície. Žiaľ, bojím sa, že ideme stále tak, že ideme stavať na zelenej lúke, veď tá pôda to ešte znesie. Ale udržateľný rozvoj, viete, čo je kolegovia, udržateľný rozvoj aj v poľnohospodárstve, aj v ekonomike? To je taký rozvoj, ktorý zabezpečuje súčasné podmienky pre súčasnú generáciu bez toho, aby ponižoval možnosti uspokojovania potrieb budúcich generácií. Ľudskou rečou povedané, aby sme neprejedali budúcnosť našich detí a našich vnukov. Žiaľ, my ju už prejedáme aj tým, že zaberáme stále viac a viac poľnohospodárskej pôdy. Myslím si, že tak ako ste to povedali, že tie čierne stavby, bola tam nejaká lehota. No, všetko je o daniach, pretože aj evidencia pôdy bola urobená za Márie Terézie aj kvôli tomu, aby bola evidencia o dani, od koho mám vyberať. A ja som rád, že starostovia v mnohých obciach už začínajú cez ortofotomapy a iné mapové podklady si tie čierne stavby identifikovať a prakticky sa tie čierne stavby stále menej a menej vyskytujú. Ďakujem pekne.
Sulík, Richard, predseda NR SR (2011-05-17):
Ďakujem. S faktickou poznámkou sa prihlásil jeden poslanec. Uzatváram možnosť. Slovo má pán poslanec Marcinčin.
Kotleba, Marian, poslanec NR SR (2021-04-01):
Neviem, čo to je, nejaká handra, čo tu musíme nosiť všetci.
Paška, Pavol, predseda NR SR (2014-06-11):
Faktické poznámky – traja páni poslanci. Pán poslanec Viskupič.
M. Číž, podpredseda NR SR: (2006-12-13):
(Hlasovanie.) Prítomných 137 poslancov, za 75 poslancov, proti 60 poslancov, zdržali sa 2. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Laššáková, Jana, podpredsedníčka NR SR (2012-12-12):
Pán poslanec Kaník, nech sa páči, máte slovo.
Pollák, Peter, poslanec NR SR (2020-07-14):
Ďakujem pekne. Pán kolega Blaha, nepotvrdil som, že ide o účelové skrátené. Predniesol som vám iba príklad, aká vážna je situácia. Po druhé, ja ju neobviňujem, že jej vyskočila platnička, ale že jej načasovanie bolo veľmi podozrivé, uzná to asi každý. Žiadali sme zložky a podotkli sme, že najcitlivejšie info z nich môžu pokojne začierniť. Ale oni nám nedali nič. Chápete? Súhlasím aj s pani Hatrákovou, že zodpovední sú tí, o ktorých hovorila. A ešte na záver, pán Blaha, vy ste hovorili, že ten úrad je nezávislý. Práve vaša strana SMER navrhla pani Tomanovú ako komisárku na tom úrade. Ďakujem.
Novotný, Viliam, poslanec NR SR (2011-12-14):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Žiga, Peter, podpredseda NR SR (2024-04-16):
Prezentujme sa a hlasujme. (Hlasovanie.) Prítomných 144 poslancov, 89 za, 5 proti, 48 sa zdržalo, 2 poslanci nehlasovali. Konštatujem, že sme tento návrh schválili. Keďže sme vyčerpali všetky hlasovania uvedené v tomto bloku, vyhlasujem päťminútovú prestávku, kde budeme potom pokračovať v prvom čítaní o vládnom návrhu zákona č. 564. (Krátka pauza.) Ešte prepáčte, s procedurálnym návrhom, pán poslanec Baláž, nech sa páči.
Markovič, Peter, poslanec NR SR (2011-04-05):
Ďakujem pekne. Takže, keďže sme pri opätovnom prerokovaní v druhom čítaní odhlasovali aj zostávajúce body spoločnej správy, aj v predchádzajúcom pozmeňovacie návrhy z rozpravy, teda jeden, mám odporúčanie gestorského výboru, aby sme návrh prerokovali v treťom čítaní.
Hrnčiar, Andrej, podpredseda NR SR (2016-04-27):
Ďakujem. Končím možnosť nahlásiť sa faktickými poznámkami. Na vystúpenie pána poslanca sú tri faktické poznámky. Nech sa páči, pani poslankyňa Kaščáková.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za návrh 129, zdržali sa 2, nehlasoval 1. (Potlesk.) Konštatujem, že Národná rada schválila vládny návrh zákona o elektronických komunikáciách . Ďakujem, pán spravodajca. vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe (tlač 402). Spoločným spravodajcom je pán poslanec Opaterný. Nech sa páči, môžete uvádzať jednotlivé hlasovania. B. Opaterný, poslanec: Vážený pán predsedajúci, vážené kolegyne a kolegovia,  v rozprave k tomuto zákonu vystúpil jeden poslanec, žiadny poslanec nepodal pozmeňujúci návrh. Najskôr budeme hlasovať o bodoch spoločnej  správy. Pán predsedajúci, prosím, dajte hlasovať o bodoch spoločnej správy č. 1 až 4, a to spoločne s návrhom gestorského výboru uvedené body schváliť.
M. Fronc, poslanec: (2008-03-26):
Ďalej vyzýva vládu Česko-Slovenska, aby bezodkladne obnovila ľudské práva kresťanov na svojom území a za týmto účelom vyhovela petícii, ktorú podpísalo takmer 500-tisíc ľudí, vyjadruje úplnú solidaritu s prenasledovanými kresťanmi v Česko-Slovensku a nariaďuje svojmu predsedovi, aby odovzdal túto rezolúciu Rade, ďalej na stretnutí ministrov zahraničných vecí v rámci európskej politickej spolupráce tiež vláde Česko-Slovenska a hlave katolíckej cirkvi v Česko-Slovensku kardinálovi Tomáškovi. Toľkoto myslím, že bolo dôležité si pripomenúť, že táto udalosť mala naozaj významnú odozvu v celej Európe. Ďakujem.
Bugár, Béla, podpredseda NR SR (2019-10-15):
Vyhlasujem všeobecnú rozpravu o tomto bode programu za skončenú. Pani ministerka, nech sa páči, ako navrhovateľka, samozrejme, môžte zaujať stanovisko k rozprave.
Matovič, Igor, poslanec NR SR (2013-05-29):
Pani predsedajúca, ja sa nikdy v živote za pravdu ospravedlňovať nebudem ani pánovi poslancovi Hlinovi. Pravdu, ako som ju pomenoval, pomenujem aj stokrát aj do očí, aj mimo očí a nepomôže mi, keď ma budete vyzývať na ospravedlnenie.
Mikloš, Ivan, podpredseda vlády a minister financií SR (2011-09-14):
Áno, ďakujem pekne. No znovu tá téma. Takže najskôr vecne k tomu, čo hovoril pán poslanec Pelegrini, že v tom prvom zákone je to len dočasne, že v tomto to nie je. No ale zároveň platí, že my budeme musieť novelizovať tento zákon tak či tak, pretože bude zdravotné poistenie vlastne pristupovať do toho a Sociálna poisťovňa v tom druhom roku, a vtedy, samozrejme, rátame aj s tým, že tam bude obsiahnuté aj ustanovenie o kompetenčnom centre. No hádam, ale nepredpokladám, že ho vytvoríme na rok, čiže samozrejme, chceme kompetenčné centrum v Banskej Bystrici vytvoriť ako trvalé centrum celej finančnej správy. Preto možno aj sémanticky nie je celkom presné, pani poslankyňa Laššáková, keď hovoríte o tom, že ste za zachovanie finančnej správy, teda vedenia v Banskej Bystrici, lebo ideme zlučovať tri inštitúcie, dnes je len jedna z troch v Banskej Bystrici. Čiže ten návrh, ktorý ste predložili, nie je na zachovanie, ale je na rozšírenie o ďalšie dve tretiny a o presťahovanie ďalších dvoch veľkých inštitúcií z Bratislavy do Banskej Bystrice. Veľké inštitúcie, ktoré musia komunikovať potom ako jedna zlúčená inštitúcia na dennej báze s ostatnými ústrednými orgánmi štátnej správy. Preto by som chcel naozaj apelovať na to, aby sme zvážili a naozaj rozhodovali zodpovedne, pretože zvýšili by sme tým výrazne administratívne náklady. A to nie sú len náklady na tie cesty, na benzín, ale to sú obrovské straty času, ktoré kľúčoví riadiaci pracovníci musia tráviť na ceste medzi Banskou Bystricou a Bratislavou. Preto som dal ten návrh, ktorý zatiaľ dávam len za seba, lebo ešte nemáme prerokovaný širší, ale zdá sa mi logickejší, že inštitúcie, ktoré sú nezávislé, alebo majú skôr regulačnú funkciu, ktoré nemusia dennodenne komunikovať s ostatnými ústrednými orgánmi, tam má väčšiu logiku, že nemusia sedieť v hlavnom meste. Tak ako Ústavný súd nemusí, nesedí ani v Nemecku, tak ako ani v Nemecku nesedí centrálna banka nakoniec v Berlíne, ale sedí vo Frankfurte. A ešte by sme vyriešili aj priestory. Takže z tohto pohľadu si myslím, chcem vás vyzvať, aby sme, a ubezpečiť za prvé, že to kompetenčné centrum myslíme naozaj vážne, je to navrhnuté v zákone nie na jeden rok, ale trvalo, že tým vlastne zachováme zamestnanosť, nespôsobíme a nezvýšime komplikácie z hľadiska, z hľadiska fungovania. Ďakujem pekne.
P. Paška, predseda NR SR: (2007-12-05):
Nech sa páči.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 128 poslancov (správne: prítomných 129 poslancov, pozn. red.), za 83, 44 sa zdržalo, 2 nehlasovali. Uvedený návrh sme schválili.
O. Nachtmannová, poslankyňa: (2007-11-29):
Ďakujem.
Figeľ, Ján, podpredseda NR SR (2014-03-26):
Ďakujem pekne. Vyhlasujem týmto všeobecnú rozpravu za skončenú. Pani navrhovateľka, chcete ešte sa raz vyjadriť? Nie. Spravodajca? Nie. Ďakujem. Prerušujem rokovanie o tomto bode programu, čím môžeme pristúpiť teraz k ďalšiemu bodu, a to je prvé čítanie o návrhu poslanca Ivana Švejnu na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a o zmene a doplnení zákona č. 595/2003 Z. z. o dani z príjmov v znení neskorších predpisov. Tento návrh zákona má tlač 879 a rozhodnutie predsedu o pridelení do výborov je pod č. 881. Nech sa páči, pán Švejna, pán kolega, máte slovo. (Rokovanie o návrhu poslanca Národnej rady Slovenskej republiky Ivana Švejnu na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a o zmene a doplnení zákona č. 595/2003 Z. z. o dani z príjmov v znení neskorších predpisov , tlač 879.)
Kotleba, Marian, poslanec NR SR (2019-02-08):
Vážený pán predseda, v mene predkladateľov nášho návrhu o novele zákona o umelom prerušení tehotenstva (tlač 1256), tento návrh sťahujem z rokovania Národnej rady.
Pellegrini, Peter, predseda NR SR (2015-12-04):
Ďakujem pekne. Pred tým, ako umožním faktické poznámky, ja naozaj len pre záznam chcem upozorniť, že vás chcem uistiť, že s predsedami vašich politických strán a predsedami klubov sa rokuje o podpore aj ústavy, aj Trestného zákona, možno s jednotlivými poslancami nie, ale diskutuje sa intenzívne, odkedy prišiel tento návrh do parlamentu, so všetkými relevantnými poslaneckými klubmi v tejto Národnej rade. Pani poslankyňa Šípošová s faktickou poznámkou na pána poslanca.
Paška Pavol, predseda NR SR (2013-12-12):
Nech sa páči.
Pčolinský, Peter, podpredseda NR SR (2023-05-24):
Vážené pani poslankyne, vážení páni poslanci, otváram štrnásty rokovací deň 90. schôdze Národnej rady Slovenskej republiky. Na dnešnom dni o ospravedlnenie neúčasti požiadali poslanci: podpredseda Národnej rady Gábor Grendel, Štefan Holý, Vladimíra Marcinková a na zahraničnej pracovnej ceste sú poslanci: Čepček, Liba, Linhart, Svrček, Šudík, Vaľová. Pristúpime k prvému čítaniu o návrhu poslancov Vonsa, Kremského, Kuriaka, Kyselicu, Krajčíra na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov. Návrh má tlač 1596, návrh na pridelenie výborom je v rozhodnutí č. 1662. Dávam slovo Petrovi Vonsovi, aby návrh uviedol. A spravodajcom bude pani poslankyňa Anna Mierna. (Rokovanie o návrhu poslancov Národnej rady Slovenskej republiky Petra Vonsa, Petra Kremského, Milana Kuriaka, Lukáša Kyselicu a Ľuboša Krajčíra na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov , tlač 1596.)
Sulík, Richard, predseda NR SR (2011-02-11):
Ďakujem. S faktickou poznámkou vystúpi pán poslanec Zelník. Uzatváram možnosť prihlásiť sa s faktickou poznámkou. Nech sa páči.
P. Paška, predseda NR SR: (2008-11-05):
(Hlasovanie.) 135 prítomných, 57 za, 31 proti, 46 sa zdržalo, 1 nehlasoval.  Návrh sme neschválili. Ďalej, pani spravodajkyňa.
Glváč, Martin, podpredseda NR SR (2016-11-23):
Vážené panie poslankyne, vážení páni poslanci, otváram druhý rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Andrej Hrnčiar, pán podpredseda Národnej rady, a poslanec Richard Raši. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách (tlač 255). Pán minister je na svojom mieste, pán spravodajca taktiež. Do rozpravy bol písomne prihlásený pán poslanec Viskupič, tým pádom stráca poradie a pýtam sa, či sa chce do rozpravy prihlásiť niekto ústne. Jeden pán poslanec, ukončujem možnosť prihlásiť sa do rozpravy. Nech sa páči, pán poslanec Blanár. (Pokračovanie rokovania o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 255.)
Laššáková, Ľubica, poslankyňa NR SR (2024-01-31):
Ďakujem pekne za slovo, pán predsedajúci. Vážený pán poslanec Spišiak, vy ste v závere svojej reči hovorili, že je to teda názor celého vášho klubu, nepodporíte tento návrh, to nám je síce ľúto, ale akceptujeme to. Ja by som vám naozaj veľmi úprimne chcela poskytnúť jednu radu. Nakoniec nevšimla som si to len ja, ale všimol si to pred chvíľočkou aj pán kolega Štefunko, myslím. Veľmi pútavo a zaujímavo rozprávate, máte mimoriadne veľa zážitkov a spomienok, tak by som vám chcela odporučiť, aby ste všetky tieto vaše zážitky a spomienky vložili do knihy. Napíšte ich, pokúste sa vydať túto knihu, odporúčam vám to ako dlhoročná redaktorka. Naozaj to nemyslím ironicky, opakujem ešte raz. Nás v koalícii to síce nepresvedčí o tom, aby sme nehlasovali za tento návrh, ale ubezpečujem vás, že ja prvá si túto vašu prípadnú knižku prečítam. Ďakujem pekne.
Šeliga, Juraj, podpredseda NR SR (2020-11-24):
Ďakujem pekne. Prezentujme sa, prosím, a hlasujme o týchto bodoch spoločnej správy. (Hlasovanie.) Prítomných 136, za 86, proti 5, zdržalo sa 45, hlasovali všetci prítomní. Konštatujem, že tieto body zo spoločnej správy sme schválili. Nech sa páči.
Danko, Andrej, predseda NR SR (2018-02-14):
Ďakujem. Pýtam sa, či sa chce niekto prihlásiť do rozpravy ústne. Nie, uzatváram možnosť prihlásenia do rozpravy ústne. A o slovo požiadal pán spravodajca, nech sa páči.
Danko, Andrej, podpredseda NR SR (2023-12-14):
Môžte, pán poslanec.
Jarjabek, Dušan, poslanec NR SR (2022-02-18):
Ďakujem za slovo, pán predsedajúci. Ja nadviažem na to, čo hovoril pán kolega Fico ohľadne toho, kto vás prišiel vlastne obhajovať, pán minister. No v prvom rade to prišiel Mat... sem prišiel Matovič, hej, ktorý si potreboval uľaviť, ako to vždy raz týždenne robí či na vláde, alebo v parlamente, proste prišiel sa tuná sem, slušne povedané, vyverbalizovať. No tak sa mu to podarilo. Ale povedal jednu veľmi podstatnú vetu: „Budete držať hubu a krok.“ Pán minister (povedané so smiechom), to nebol odkaz pre nás, lebo nám môže Matovič viete čo. To bol odkaz pre vás a pre tých, čo sedia na tejto pravej strane, lebo to je jeho metóda práce. Budete držať hubu a krok, pán minister. Taká je pravda. Toto si uvedomte a hlavne teda pre budúcnosť, preto, lebo o tú vám zrejme ide, aby ste prežili aj ďalší rok, možno dva. Ďalšia vec. Kto sem prišiel? No prišla sem Kolíková. Čo si prišla? Nič iného, ona prišla predstierať lojalitu a prišla s Matovičom si vybaviť svoju súdnu mapu. To je všetko. A to, že tuná povedala pár nesúvislých viet, ako keby nepovedala nič. Potom vás tu obhajujú táto na pravej strane partia poslancov koaličných, ktorí dostávajú čosi, o čom ani nevedia, že čo. Iba to prečítajú, ani to nevedia dobre prečítať, proste to im píše kdesi centrála, nemajú s tým absolútne nič spoločného, proste čítajú, čítajú a vôbec tomu nerozumejú, čo čítajú. Preto, lebo im to ktosi prikázal, aby to tak akože dobre vyzeralo na vašu obhajobu. Pozrite sa, koľko je ich tu. Dva a pol. Toto je vaša reálna situácia v tejto koalícii, pán minister. To si uvedomte. Proste je to tristné. Je to úplne tristné, lebo toto nie je podpora, toto je sranda. A prečo tu nie sú ministri z ostatných strán vašej koalície, o tom už ani nehovorím. Tak si to láskavo zvážte a konajte podľa toho, čo vlastne máte za podporu.
Blanár, Juraj, podpredseda NR SR (2023-03-14):
Pán navrhovateľ Kremský, môžete reagovať na faktické.
Jurinová, Erika, podpredsedníčka NR SR (2015-02-10):
Pani poslankyňa Mezenská.
Laššáková, Jana, podpredsedníčka NR SR (2014-07-11):
Na vystúpenie pána poslanca s faktickou poznámkou pán poslanec Bublavý. Končím možnosť prihlásiť sa s faktickými poznámkami. Nech sa páči, pán poslanec.
Martvoň, Anton, poslanec NR SR (2014-11-10):
Ďakujem pekne. Pán premiér, vyčítali vám a nám, že v podstate je tu nejaké večerné rokovanie v sobotu. Opozícia nejako zabudla na čl. 82 Ústavy Slovenskej republiky, kde sa hovorí, že Národná rada Slovenskej republiky zasadá stále. Tento argument opozícia využíva iba v čase, keď sa ich občania pýtajú, že prečo berú taký plat za stodvadsať dní rokovania. Vtedy to využijú. Ale keď majú rokovať v sobotu, tak už im to vadí. Dovolím si váženú opozíciu upozorniť skôr na to, že 30 až 40 % ľudí pracuje a musí pracovať v sobotu. Preto aj my sme tu. No, a čo sa týka toho odôvodnenia, no tak ja som čakal, aké argumenty vytvorí opozícia na vaše odvolanie, ale musím uznať, že tie argumenty sú asi tak silné ako štyrikrát vylúhovaný čaj. To tam rovno mohli napísať, že vás odvolávajú preto, že ste premiérom Slovenskej republiky vy a nie niekto iný, niekto od nich. Proste opozícia je zúfalá. Potvrdzuje to aj to, že im to podpísal pán Dzurinda, ktorý radšej ani neprišiel. No a posledná vec, čo chcem povedať, je možno to, že keď vám niekto vyčíta invenčnosť alebo kreativitu, tak je to iba úsmevné, keď vám to hovorí osoba, ktorá kupovala budovu alebo ktorej rodina kupovala budovu v Trnave za 1, 2, 3, 4, 5, 6, 7 eur. Ďakujem.
Ledecký, Vladimír, poslanec NR SR (2021-12-02):
Vážený pán predsedajúci, kolegovia, kolegyne, ja v podstate chcem len podať procedurálny návrh a chcem ho povedať hlavne kvôli tomu, lebo aj dneska mimoriadne zasadal výbor pre ľudské práva a výbor pre sociálne veci, lebo boli na poslednú chvíľu, lebo naozaj dneska boli niektoré mediálne informácie podané a vlastne sme chceli, aby do hlasovania o ombudsmanke to bolo vyjasnené alebo vysvetlené. Myslím si, že ten čas bol veľmi krátky a napriek tomu ešte nie sú všetky veci jasné a to aj kvôli tomu, lebo prieskum, ktorý bol medializovaný, nie je ukončený a čakáme na tú správu a predpokladám, že v priebehu troch-štyroch-piatich dní bude vypracovaná, kde si vieme porovnať tie informácie, či boli relevantné, alebo nerelevantné. Preto k osobám jednotlivých kandidátov na komisára pre deti, vzhľadom k tomu, že boli medializované viaceré podozrenia, ku ktorým by jednotliví kandidáti mali dostať časový priestor sa vyjadriť, chcem upozorniť, že sa nejednalo len o jedného kandidáta, ku kandidátom na komisára pre osoby so zdravotným postihnutím podozrenia síce nevznikajú, avšak vzhľadom na to, že materiál je vedený pod jednou parlamentnou tlačou, nie je procesne možné hlasovanie o jednotlivých voľbách oddeliť. Preto podávam procedurálny návrh na hlasovanie o parlamentnej tlači 786 návrh na voľbu komisára pre deti a komisára pre osoby so zdravotným postihnutím, aby sa presunulo na deň 9. 12. 2021 o 17.00 hodine. Ďakujem.
Bugár, Béla, podpredseda NR SR (2019-05-21):
Prezentujme sa a hlasujeme. (Hlasovanie.) Prítomných 136 poslancov, za 104, proti 9, zdržalo sa 23 poslancov. Konštatujem, že návrh sme schválili. Teraz budeme hlasovať o návrhu poslancov, ktorí navrhujú, aby sa voľba kandidátov na sudcov Ústavného súdu, tlač 1490, voľba člena Rady Slovenského pozemkového fondu navrhnutého výborom, tlač 1434, a voľba riaditeľa Národného bezpečnostného úradu, tlač 1501, aby sme to vykonali tajným hlasovaním. Takže, prezentujme sa a hlasujme. (Hlasovanie.) Prítomných 135, za 79, proti 53, zdržali sa 2, 1 nehlasoval. Návrh sme schválili. Samozrejme, chcem vám ešte raz teda zvýrazniť to, že hlasovať budeme až o piatej, tak ako sme sa dohodli, o týchto troch veciach. A potom budeme pokračovať po krátkej prestávke, samozrejme, správou o činnosti komisára pre osoby so zdravotným postihnutím. Predtým ešte procedurálne návrhy. Pani poslankyňa Verešová.
S. Becík, minister pôdohospodárstva SR: (2009-04-23):
Vážená pani podpredsedníčka, dámy poslankyne, páni poslanci, vážený pán poslanec Lebocký, prípad rezonoval v slovenskej verejnosti pod pojmom kauza Tichá a Kôprová dolina. O kauzu prejavili výnimočnú pozornosť predovšetkým slovenské médiá. Na jar v roku 2007 o vývoji v danej veci v priebehu asi dvoch mesiacov informovali televízie v hlavných spravodajských reláciách denne. Podstata problému spočívala v tom, že dňa 19. novembra 2004 postihla najmä Vysoké Tatry víchrica, ktorá tu spôsobila polom na približne 13-tisícoch hektárov lesných porastov. Medzi postihnutými lokalitami sa ocitla aj spodná časť národného parku Tichá dolina a Kôprová dolina. Polom tu postihol 80 ha porastu. Paradoxne potom v Tichej a Kôprovej doline nepostihol ich ekologicky cenné časti, ale iba 80 ha rovnovekého a rovnorodého porastu smreka obyčajného vo veku asi 60 rokov. Smreky boli nie tatranského, alebo alpského pôvodu a teda s nevhodnými ekologickými vlastnosťami, čiže náchylné na polom. Taký porast v skutočnosti biotopom európskeho významu nie je. Naši predchodcovia tento poznatok pri konzultáciách s Európskou komisiou nevyužili, a tak sa konanie Európskej komisie č. 2006/4717 v danej veci pretiahlo od 27. 6. 2007 až do 14. 4. 2009, teda takmer 2 roky. Kvôli nečinnosti našich predchodcov sa podkôrnik mohol rozšíriť hore oboma dolinami a v súčasnosti už ohrozuje dve najcennejšie lokality, pralesovité porasty pod pásmom kosodreviny. Okrem našich predchodcov majú najväčší podiel viny na vývoji situácie v prvom rade príslušné mimovládne organizácie, ktoré podnet do Európskej komisie dávali. Prípad bol pre nás veľkým poučením a vyvodením dôsledkov predovšetkým pri príprave nových predpisov, napríklad návrh zákona o ochrane prírody a krajiny, aby sa opakovaniu podobného prípadu predišlo. Skončil som.
P. Hrušovský, podpredseda NR SR: (2002-06-19):
Pán poslanec Šťastný, asi je to tak, nie? P. Šťastný, poslanec: Tak potom sťahujem z môjho pozmeňujúceho návrhu návrh číslo 2.
Žiga, Peter, podpredseda NR SR (2024-01-11):
Pán poslanec Hargaš.
Hort, Milan, podpredseda NR SR (2011-09-13):
Pán poslanec Marcinčin, nech sa páči.
Kollár, Boris, predseda NR SR (2021-09-30):
S ďalšou faktickou poznámkou vystúpi pán poslanec Vetrák.
Ďuriš Nicholsonová, Lucia, podpredsedníčka NR SR (2019-05-13):
Pani poslankyňa Červeňáková.
Solymos, László, poslanec NR SR (2013-12-06):
Ďakujem pekne. Len veľmi krátko. Samozrejme, pani poslankyňa, dáva sa to vysvetľovať hocijako. Môžeme hovoriť o tom, že v budúcnosti to dobehneme, kam všade dáme tie peniaze, keď prídu a tak ďalej. Ale jedno je isté, že v tomto roku sa šetrilo na tom. A prečo by som mal veriť, že v budúcom roku to tak nebude, keď chcete dosiahnuť ten deficit. Čo sa týka deficitu, samozrejme, pán kolega, ide to bolo o 0,2 %. Ale ako? Tak, že keby ste do toho nezarátali tie superdividendy, ktoré dávajú jednotlivé štátne podniky, ktoré vyberáte, a ochudobňujete tú budúcnosť vlastne, to znamená, že v budúcnosti tie peniaze budú niekde chýbať, tak ten deficit by ste nedosiahli. A to viete veľmi dobre aj vy. Ďakujem pekne.
Danko, Andrej, predseda NR SR (2016-09-06):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Emilovi Ďurovčíkovi.
Taraba, Tomáš, poslanec NR SR (2020-05-12):
Ďakujem za slovo, pán predsedajúci. Navrhujem, aby ste dali hlasovať o procedurálnom návrhu, ktorým sa upraví program schôdze o nasledujúci bod Uznesenie Národnej rady Slovenskej republiky, ktorým Národná rada Slovenskej republiky zaväzuje vládu Slovenskej republiky na predloženie novely zákona č. 85/2005 Z. z. o politických stranách a politických hnutiach, obsahom ktorej bude 50-percentné zníženie príspevku politickej strany za hlasy v zmysle § 26 a 50-percentné zníženie príspevku na mandát v zmysle § 28 daného zákona. Odôvodnenie: Slovensko sa nachádza, tak ako Európa a celý svet, v bezprecedentnej ekonomickej kríze a politické strany si majú prerozdeliť viac ako 70 mil. eur. Myslím si, že na činnosť politických strán úplne stačí v tejto dobe, v tomto čase polovička tejto sumy. Ďakujem pekne.
Štefunko, Ivan, poslanec NR SR (2024-04-23):
Zuzana, ďakujem veľmi pekne, že si na toto upozornila. Akurát sa čudujem, že sa čuduješ, že SMER a teda predseda vlády Fico na niečo upozorní a v zásade to ani neberie vážne, lebo naposledy, ako si povedala, na to upozornil v roku 2017, odvtedy jeho vláda s tým teda nič nerobila, Európsky parlament prebral iniciatívu. Teraz na Rade to znova predložil predseda vlády, lebo sa blížia európske voľby, partneri v Európskej únii sa chytajú za bruchá, lebo majú pocit, že to je dávno vyriešené a že vlastne všetky ostatné krajiny to majú transformované. To znamená, že asi je veľmi dobrá tá otázka, ktorú si položila. Ja budem teda veľmi zvedavý na to, čo partneri SMER-u HLAS na toto povedia, a som zvedavý teda, že akým spôsobom možno medzi prvým a druhým čítaním, ako to býva, zlepšia ten zákon a stvrdnia teda tie podmienky na kontrolu kvality potravín. Ďakujem veľmi pekne, aby sme konečne mali také isté chutné pomazánky na chleba, ako majú v Bergu. Ďakujem.
Danko, Andrej, predseda NR SR (2018-11-27):
Pán poslanec Kotleba.
P. Paška, poslanec: (2006-02-02):
Obidva výbory prerokovali tento návrh v určenej lehote. Výbor pre obranu a bezpečnosť prijal uznesenie 31. januára a zahraničný výbor uznesenie č. 225 z 24. januára 2006 a zároveň oba výbory odporúčali zhodne Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s protokolom. Na základe týchto odporučení potom gestorský výbor takisto odporúča Národnej rade vysloviť súhlas s predloženým protokolom. Skončil som. Pán podpredseda, otvorte rozpravu.
Jarjabek, Dušan, poslanec NR SR (2013-06-17):
Ďakujem pekne za slovo, pán predseda. Ja len procedurálny dopyt na tu prítomné ctené dámy, či nám dajú všeobecný súhlas na to, aby sme si mohli dať dole saká. Ďakujem pekne. Lebo je teplo. (Reakcie z pléna.)
Šimečka, Michal, podpredseda NR SR (2023-11-14):
Pani poslankyňa Paula Puškárová.
A. Belousovová, podpredsedníčka NR SR: (2007-06-20):
Faktické poznámky na vystúpenie pána poslanca Rafaja majú pán poslanec Fronc, pán poslanec Micheľ. Končím možnosť prihlásiť sa s faktickými poznámkami. A slovo má pán poslanec Fronc.
Jarjabek, Dušan, poslanec NR SR (2017-12-05):
Ďakujem za slovo, pani podpredsedkyňa. (Povedané so smiechom.) Opäť jedna hlúpa, zbytočná, trápna schôdza, ktorá nič nevyrieši. Všetci to veľmi dobre vieme, vie to aj opozícia, vie to aj koalícia. Minister vnútra odvolaný nebude, keby ste náhodou nevedeli a veľmi vás to prekvapilo, takže nebude. Sedíme tu úplne zbytočne. Budeme tu sedieť ešte 5 alebo 6 hodín ďalších. Ale predsa tá schôdza nie je až taká zbytočná preto, lebo neuveriteľným spôsobom mňa a mojich kolegov táto schôdza zbližuje a utužuje vzťahy v rámci koalície. Čo je výborné. Čo je výborné. Jediný, ktorý si odnesie odtiaľto jednu politickú modrinu na čele, že sa možno už z nej možno aj nespamätá, je pán poslanec Rajtár, o ktorom tu tiež bola reč pred chvíľou, preto, lebo doteraz nevysvetlil, koľko odstal ten jeho asistent za to, že spôsobil tú blbosť v tej banke, že z nej spravil ten drevený dom, do ktorej už v podstate každý má problém chodiť. Ale to bude ten jediný, hej. Ostatné stojí za nič a viete to všetci tuná, ako sedíte. Čiže treba sa ospravedlniť občanom, mali by to urobiť tí, ktorí podpísali túto nezmyselnú schôdzu, že opäť strácajú čas s nami a opäť sa musia pozerať na tieto hlúposti zo strany opozície preto, lebo naozaj je to blbosť. Ale aspoň vieme, čo by sa stalo, keby sa takíto ľudia dostali k moci, čo sa, dúfam, dlho, dlho, dlho nestane. Prajem vám všetkým príjemné Vianoce.
Jurinová, Erika, podpredsedníčka NR SR (2012-09-20):
Ospravedlňujem sa, na interpelácie písomné nemajú byť faktické poznámky. Pán minister, chcete sa vyjadriť? Ďakujem pekne. Vyhlasujem, pán Blanár sa odhlásil z rozpravy, nemienil reagovať k tomuto bodu programu, vyhlasujem rozpravu za skončenú a prerušujem rokovanie o tomto bode programu. Hlasovať o uznesení budeme v rámci ďalších hlasovaní. Otváram bod interpelácie poslancov . Chcem vám dať do pozornosti § 129 ods. 1 a 2 o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do body interpelácie prihlásili títo páni poslanci: pani poslankyňa Gibalová, pán poslanec Mičovský, pán poslanec Huba. Nech sa páči. Pani poslankyňa Gibalová sa nenachádza v miestnosti, takže poprosím pána poslanca Mičovského.
K. Tóthová, poslankyňa: (2001-10-30):
M. Andel, podpredseda NR SR: Všetko?
Gašpar, Tibor, podpredseda NR SR (2024-10-02):
Pán poslanec Šipoš, máme prerušené rokovanie Národnej rady, otázka je, či keďže ste bol vykázaný, či opustíte rokovaciu sálu. (Reakcia z pléna.) Námietku ste mal možnosť podať prvýkrát. Tak ste ju zahlásili, ja nebudem o nej teraz rozhodovať. (Reakcia poslanca Šipoša. Poslanec Matovič nahrával dianie na mobilný telefón.) No, pán poslanec, už aj tieto prejavy správania sú v rozpore s rokovacím poriadkom, dávam pokyn na vypratanie miest určených pre verejnosť. Ďalej dávam pokyn na prerušenie televízneho vysielania z rokovacej sály aj vnútorný okruh. (Reakcia z pléna.) (Prestávka.)
Sulík, Richard, predseda NR SR (2011-02-02):
Ďakujem. Dávam slovo spoločnému spravodajcovi, aby informoval Národnú radu o výsledku rokovania výborov.
Klus, Martin, podpredseda NR SR (2019-11-27):
Ďakujem. Prezentujme sa a hlasujme. (Hlasovanie.) Prítomných 140, za 73, proti nikto, zdržalo sa 61, nehlasovali 6. Konštatujem, že sme toto uznesenie schválili. Nech sa páči.
Pellegrini, Peter, predseda NR SR (2015-05-06):
Ospravedlňujem sa. Ďakujem. Takže otváram rozpravu v rámci tretieho čítania. Končím možnosť. Vyhlasujem rozpravu za skončenú. Nech sa páči, pán spravodajca.
Pročko, Jozef, poslanec NR SR (2023-03-16):
Ďakujem. Škoda, že si to nestihol. Ja budem reagovať, nechcel som teda, dvakrát som sa odhlásil, dvakrát prihlásil, ale keď si tam spomenul tú sexuálnu výchovu, v prvom rade chcem povedať, že naozaj, ja som to počul, ten žart, aby si teda ľudia nemysleli, že si vymýšľaš, ale ja, vieš, Marek, ja som človek, ktorý verí v Boha, ja som aj liberál, ja som aj demokrat, dokonca sociálny demokrat, neziskovku mám dlhé roky, som aj učiteľ telesnej výchovy a myslím si, že tá sexuálna výchova by mala byť zaradená do vyučovacieho procesu, pretože naozaj v súčasnej dobe internet a prístup mladých ľudí k internetu je tak devalvujúci, ich názory a naozaj tí mladí ľudia by mali dostať informácie od svojho pedagóga, ktoré budú láskavé, ktoré budú milé, aby naozaj tá sexuálna výchova a ich postoj k tomu sexu bol veľmi, veľmi pozitívny a veľmi kladný a nebolo to len naozaj o tom, že vieme si niečo pozrieť na internete. Takže ja naozaj, ja chválim za toto ministerstvo školstva, že toto chcelo zaviesť spôsobom, aký je naozaj pre mladých ľudí veľmi v súčasnej dobe potrebný, ale chcem reagovať aj na tú disponibilnú hodinu. Vieš, Marek, trošku tiež to chcem odľahčiť, že aj ja viem, že o čom ste sa rozprávali s Karolom a nechceš, aby tých hodín ubudlo, ale napríklad aj na náboženstve sa dá robiť telesná výchova, veď môžeme ísť vonku, ako si povedal, a naozaj toho Boha môžeme spomínať pri športovom výkone. Takže, Marek, kľudne sa dá zladiť aj náboženstvo so športom. Nielen sexuálna výchova.
Štefunko, Ivan, poslanec NR SR (2024-01-08):
Ďakujem veľmi pekne za slovo, pán predseda. Zuzana, ty si spomenula a si sa pýtala niekoľkokrát teda, že prečo to skrátené legislatívne konanie, a tak som rozmýšľal, že vlastne veď už to nech, nech to niekto povie, hej, a vlastne vidíme tu ministra, ktorý podľa mňa sa tu prišiel vyjadriť, lebo už som videl, že sa raz vyjadril na základe nejakej debaty, a ja fakt že čakám, že by mohol proste prezradiť tú, tú nejakú tú tajnú esenciu, ktorú vlastne asi aj na záver vlastne pri titulkách zistíme, že čo je ten dôvod toho skráteného legislatívneho konania, lebo teda ja nie som právnik, ale tak ako kebyže nejaké všeobecné právne vedomie mám, a proste musí byť v každom zákone nejaký dôvod, ktorý bude naplnený, keď sa niečo deje, hej. A v zásade tu sa niečo deje, ale neviem, na základe ktorého konkrétneho ustanovenia. Pán minister, prosím vás, vy ste slušný človek, ktorý by sa mal vyjadriť k tejto otázke, ktorú sa tu dôstojne, slušne všetci pýtame. Ďakujem veľmi pekne.
Hrušovský, Pavol, predseda NR SR (2012-02-29):
Pán poslanec Paška.
Paška, Pavol, predseda NR SR (2012-11-29):
Páni poslanci, skúste počúvať pána Štefanca. (Smiech v sále.) Pán Štefanec, máte slovo. Nech sa páči.
Danko, Andrej, predseda NR SR (2020-02-21):
Ďakujem, pán poslanec. Jedna faktická, pán poslanec Ivan.
Pleštinská, Zita, poslankyňa NR SR (2020-11-25):
Ďakujem, pán predsedajúci. Rovnako ako môj kolega Gábor Grendel chcela by som vyzdvihnúť tento krok Ústavnoprávneho výboru Národnej rady Slovenskej republiky umožniť online sledovanie tohto vypočutia, ktoré je unikátne a je základným pilierom transparentnosti. Kandidáti prízvukovali, že ak zlyhalo vedenie, zlyhal systém, zhorelo najvyššie poschodie. Ja som presvedčená, že je potrebné zmeniť systém, aby vygeneroval alebo nevygeneroval ďalších Trnkov alebo Kováčikov. Som presvedčená, že už hociktorý z týchto 7 kandidátov bude zvolený, bude svedectvom, že tento náš krok bol jedinečný, unikátny a priniesol transparentný právny štát, veľa nových poznatkov, ktoré ocenia aj naši občania Slovenskej republiky.
M. Číž, podpredseda NR SR: (2007-03-23):
(Hlasovanie.) Prítomných 129 poslancov, za návrh 76 poslancov, proti 27 poslancov, zdržalo sa 25 poslancov, nehlasoval 1 poslanec. Konštatujem, že tento návrh Národná rada prerokuje v druhom čítaní. Nech sa páči.
P. Hrušovský, predseda NR SR: (2002-12-12):
Panie poslankyne, páni poslanci, odporúčam, aby sme opakovanú voľbu uskutočnili na 5. schôdzi Národnej rady Slovenskej republiky. Týmto bodom programu sme rokovanie 4. schôdze Národnej rady Slovenskej republiky vyčerpali. Všetky body programu boli prerokované. Ďakujem všetkým za aktívny a naozaj kvalifikovaný prístup k rokovaniu na 4. schôdzi Národnej rady, ďakujem všetkým za účasť, dovidenia 1. januára na slávnostnej schôdzi Národnej rady Slovenskej republiky pri príležitosti 10. výročia vzniku Slovenskej republiky. Prajem vám všetkým príjemnú dobrú noc a príjemnú cestu domov. Dovidenia. (Potlesk.) (Rokovanie 4. schôdze NR SR sa skončilo o 19.09 hodine.)
Žitňanská, Jana, poslankyňa NR SR (2012-07-03):
Ďakujem veľmi pekne. Ja by som chcela podporiť to, čo povedal aj pán poslanec Osuský, že kvalita musí byť základom pre posudzovanie existencie škôl a naozaj na tej forme by nemalo záležať, či je to štvor-, šesť-, päť-, osemročné, ale naozaj či ide o kvalitnú školu, alebo nie. Takisto ako, myslím si alebo ak si dobre spomínam, včera bola tá debata o financovaní škôl, ktorú sme tu viedli, tiež je to o tom, aby školy boli financované podľa kvality, lenže tú kvalitu si musíme zadefinovať, musíme vedieť, čo vlastne chceme merať. A preto si dovolím teda zareagovať, aj pán poslanec Osuský to spomenul vo svojom vystúpení, podľa čoho teda posudzovať alebo povoľovať otváranie ročníkov. Nemalo by to byť naozaj len podľa nejakej svojvôle poslancov zastupiteľstva vyššieho územného celku, ale tiež by to malo byť, keď už, tak posudzované podľa kvality tej-ktorej školy, aby sa nestalo, nielen to, čo pán poslanec hovoril, že pri tých známkach rodičia si dokážu kúpiť alebo zatlačiť na pedagóga, aby dal lepšie známky, ale takisto aj tie školy možno budú vedieť zalobovať u poslancov, aby oni dostali ten súhlas na otvorenie nových tried, pričom nemusia byť zárukou tej kvality. Čiže kvalita je téma, o ktorej by sme sa mali tu rozprávať aj s ministrom školstva a od ktorej by sa malo odvíjať či už financovanie, alebo samotná existencia škôl. Ďakujem.
Hlina, Alojz, poslanec NR SR (2013-01-29):
Nie zlúčiť rozpravu, ale návrh by bol taký, aby išli tie body po sebe, hneď po sebe, to znamená, aby boli zaradené vedľa seba. Môj bod o tom, aby neboli reklamy na alkohol už od desiatej, čo je úplne logické. (Prerušenie vystúpenia predsedajúcim.)
Viskupič, Jozef, poslanec NR SR (2015-09-30):
Ďakujem. Pán predseda, je tu prítomný predseda poslaneckého klubu MOST-u – HÍD, je tu prítomný predseda poslaneckého klubu KDH, je tu prítomná podpredsedníčka parlamentu Erika Jurinová, je tu prítomný Martin Fecko. Do bodky za tri poslanecké kluby napĺňame literu rokovacieho poriadku, ako aj všetky predpisy, ktoré k tomu, aby poslanecké grémium bolo zvolané zo strany opozície, mohlo prísť. Nerozumiem teda, kto tu nie je, aby tento poradný orgán predsedu parlamentu mohol zasadnúť, pretože máme za to, že potrebujeme tento návrh zákona, a preto sme sa k tomu procedurálnemu návrhu pridali, prejednali predmetné výbory. Toto malo byť obsahom grémia. A takisto sa pripájam k výzve, aby bol dodržaný zákon o rokovacom poriadku.
Poliačik, Martin, poslanec NR SR (2012-12-13):
Ďakujem za podporné faktické poznámky od mnohých kolegov, tí počúvali. Mrzí ma, že jednak tu máme kolegov, ktorí keď sa ozvú, tak musia jedine útočiť na osobu a musia to robiť dokonca takým spôsobom, že zjavne nevedia čítať s porozumením, lebo keby si boli prečítali, čo som ja bol býval na tému drogovej politiky tohto štátu povedal, tak by vedeli, že som posledný človek, naozaj posledný možno v tejto sále, ktorý by odporúčal komukoľvek, komukoľvek sa dostať do problémov s drogami. A mrzí ma, že si neprečítali poriadne ten rozhovor, lebo by vedeli, že na základe skúseností, ktoré mám a za ktoré sa nehanbím, by som veľmi rád inicioval mnohé zmeny, ktoré by týmto ľuďom mohli pomôcť. A to isté, to isté je v školstve. Mám skúsenosti, viem, ako sa veci dajú robiť dopredu, mám aj výsledky. Slovenská debatná asociácia dodnes existuje a je považovaná za naozaj prvotriednu vzdelávaciu inštitúciu napriek tomu, že je vedená iba samotnými študentmi a beží na svojej vlastnej metodike, ktorú si vytvárala dlhé roky. Takže ja mám výsledky za sebou a viem, že niektoré veci fungujú a niektoré veci nefungujú. Z tej pozície môžem povedať v školstve, že veci, ktoré pán minister presadzuje, jednoducho fungovať nemôžu, lebo nie sú nastavené na 21. storočie a nie sú nastavené na to, aké deti by mali a akí študenti by mali vychádzať z tohto systému. Ďakujem.
Bugár, Béla, podpredseda NR SR (2019-01-30):
Pán poslanec Zelník.
P. Paška, predseda NR SR: (2009-02-11):
(Hlasovanie.) 141 prítomných, 86 za, 55 sa zdržalo. Tento návrh sme schválili.